Leila Ghanem

Leila Ghanem (Beirut,1958) kazetari eta ekintzaile politiko libanoarra da.

 Biografia 
Beiruten jaio zen 1958an.

Formakuntzaz antropologoa eta kazetaria da eta bereziki okupazio aurkako aktibista.Sei gerra bizi izan ditu bere jaioterrian, beraz libanoarrak gerrara ohituta daudela dio baina baita erresistentziak ez duela inola ere amore emango .

Marxista aitortua da.Antisionista eta antiinperialista gisa ere deklaratu du bere burua.

Egun Beiruten bizi da. Bada´el aldizkariko erredaktore burua da . Israelgo gerra krimenak epaitzeko kontzientzia epaitegiaren sortzailea 2008an eta Ekialde Ertaineko Alternatiben Foro Sozialaren koordinatzailea.

2024an, “ Islama eta marxismoa ” liburua argitaratu zuen.

Bere aktibismo politikoaren barruan eta Ekialde Hurbileko egoera dramatikoaren aurrean, hitzaldi eta elkarrizketa sorta bat emaeman ditu 2024ean, non bere ikuspegia ematen duen zonaldeko errealitate krudelari buruz, nabarmenduz hau guztia Israelen erabateko zigorgabetasuna duela bide-lagun.

 Ibilbide profesionala 
Sabra eta Shatilan Israelgo gerra krimenak epaitu zituen bultzatzaileetako bat izan zen. Era berean, Irakeko AEBen okupazioaren ondoren herri auzitegien sorrera bultzatu zuen Monsanto multinazionalaren aurka egiteko, herrialde horretan eragin zituen gehiegikeria ekologikoengatik. 

Libanoar intelektual honek defendatzen duenez, Israelek urriaren 7an Gazan egindako erasoaren atzean Ben Gurionen kanala eraikitzeko Israelen ametsa ezkutatzen da eta horretarako Netanyahuk Gaza hustu eta Sinai aldera bultzatu behar ditu. Amets zaharraren helburua Mediterraneoa eta Akaba lotzea litzateke, Gazako zerrendaren hegoaldean, Itsaso Gorriarekin. Pasabide honek  Suezekoaren trafiko-ahalmeren bikoitza izango luke gainera. Mega proiektu hau dozenaka hiri turistiko txiki eraikiz osatuko litzateke. Egiptok duen itsas monopolioaren galera ekarriko luke horrek eta horregatik gogor egiten du asmo honen aurka.

Edonola ere, Sharm El_Sheikh-eko klimaren gailurrean ( Egipto, 2022ko azaroa) B. Netanyahuk proiektua azaldu zion Bideni.

Libano hegoaldeko erasoaren eta Hassan Nasrallah Hezbolako buruzagi historikoaren hilketaren ostean, Libanoko intelektual honek erantzun zuen esanez Beiruten eta Gazan libratzen ari den borroka gizateria osoari dagokiola. Eta Netanyahuk  Nazio Batuetan adierazi zuen Israel dela Mendebalde zibilizatuaren izenean basakeriaren eta terrorismoaren aurkako borrokaren burua.

 Erreferentzia 

 Kanpo estekak 

Kategoria:Libanoko kazetariak